કાજીઅલિયાસણા

કાજીઅલિયાસણા ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા મહેસાણા જિલ્લામાં આવેલા કુલ ૧૦ (દસ) તાલુકાઓ પૈકીના એક એવા વિસનગર તાલુકામાં આવેલું એક ગામ છે. કાજીઅલિયાસણા ગામ રૂપેણ નદીને તીરે વસેલું છે અને તાલુકા મથક વિસનગરથી લગભગ ૬-૭ કિમીના અંતરે આવેલું છે. ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ગામની વસ્તી આશરે ૧૦૦૦ની છે. ગામની શેરીઓમાં સૌર ઉર્જાથી ચાલતી બત્તિઓ આવેલી છે. અહીં શિવજી, મહાકાળી માતા, સિકોતર માતા અને વરાહી માતાના મંદિરો આવેલાં છે. મહાકાળી માતાનાં મંદિરની પાછળના ભાગે મોટું તળાવ આવેલું છે.

શ્રેણી:વિસનગર તાલુકો